
PARLAMENTUL ROMÂNIEI

CAMERA DEPUTAŢILOR

	     COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti 04.03.2014        

 PL - x  44/2014            


AVIZ
asupra propunerii legislative pentru completarea art.III din Ordonanţa de urgenţă a Guvernului nr.14/2000 privind înfiinţarea, organizarea şi funcţionarea Agenţiei SAPARD pentru implementarea tehnică şi financiară a Instrumentului special de preaderare pentru agricultură şi dezvoltare rurală
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru completarea art.III din Ordonanţa de urgenţă a Guvernului nr.14/2000 privind înfiinţarea, organizarea şi funcţionarea Agenţiei SAPARD pentru implementarea tehnică şi financiară a Instrumentului special de preaderare pentru agricultură şi dezvoltare rurală, trimisă cu adresa nr. Pl. x. 44 din 17 februarie 2014 şi înregistrată cu nr. 4c-11/124  din 17 februarie 2014.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.

Potrivit dispoziţiilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 4 martie 2014.
Senatul, în calitate de primă Cameră sesizată, a respins iniţiativa legislativă în şedinţa din 11 februarie 2014, cu respectarea prevederilor art. 76 alin. (2) din Constituţia României, republicată.

Iniţiativa legislativă are ca obiect de reglementare completarea art.III din Ordonanţa de urgenţă a Guvernului nr.14/2000 privind înfiinţarea, organizarea şi funcţionarea Agenţiei SAPARD pentru implementarea tehnică şi financiară a Instrumentului special de preaderare pentru agricultură şi dezvoltare rurală, în sensul reglementării salarizării personalului contractual al Agenţiei de Plăţi pentru Dezvoltare Rurală şi Pescuit prin aplicarea coeficienţilor de ierarhizare corespunzători claselor de salarizare prevăzuţi în anexele la Legea-cadru nr. 284/2010 privind salarizarea unitară a personalului plătit din fonduri publice. De asemenea, se doreşte acordarea majorării salariale cu 10 până la 25 de clase de salarizare succesive faţă de clasa deţinută, prevăzută la art.II din Ordonanţa de urgenţă a Guvernului nr.14/2003, aşa cum aceasta a fost modificată prin art.45 din Legea-cadru nr.284/2010.
Membrii Comisiei au examinat propunerea legislativă supusă avizării, expunerea de motive şi avizul favorabil cu observaţii şi propuneri al Consiliului Legislativ, transmis cu adresa nr. 1111 din 9 octombrie 2013.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a iniţiativei legislative întrucât iniţiatorii nu au respectat prevederile art.138 alin.(5) din Constituţia României conform cărora “ Nici o cheltuială bugetară nu poate fi aprobată fără stabilirea sursei de finanţare”.
În raport de obiectul şi conţinutul reglementării, iniţiativa legislativă face parte din categoria legilor ordinare. 

                   PREŞEDINTE,                        
                                  SECRETAR,

               Liviu Bogdan CIUCĂ              

          Theodor-Cătălin NICOLESCU 

Consilier, Roxana Zegrean

